CELEX: 32012D0414
Language: ro
Date: 2012-07-17 00:00:00
Title: 2012/414/UE: Decizia de punere în aplicare a Comisiei din 17 iulie 2012 de modificare a anexelor I-IV la Decizia 2006/168/CE în ceea ce privește anumite cerințe de certificare sanitar-veterinară pentru importurile în Uniune de embrioni de animale din specia bovină [notificată cu numărul C(2012) 4816]  Text cu relevanță pentru SEE

21.7.2012   
            
            
               RO
            
            
               Jurnalul Oficial al Uniunii Europene
            
            
               L 194/12
            
         DECIZIA DE PUNERE ÎN APLICARE A COMISIEI
   din 17 iulie 2012
   de modificare a anexelor I-IV la Decizia 2006/168/CE în ceea ce privește anumite cerințe de certificare sanitar-veterinară pentru importurile în Uniune de embrioni de animale din specia bovină
   [notificată cu numărul C(2012) 4816]
   (Text cu relevanță pentru SEE)
   (2012/414/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 7 alineatul (1) și articolul 9 alineatul (1) primul paragraf litera (b),
   întrucât:
   
               (1)
            
            
               Decizia 2006/168/CE a Comisiei din 4 ianuarie 2006 de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE (2) stabilește în anexa I lista țărilor terțe din care statele membre pot autoriza importul de embrioni de animale domestice din specia bovină (denumiți în continuare „embrioni”). Decizia stabilește, de asemenea, garanții suplimentare privind anumite boli ale animalelor care urmează a fi furnizate de către anumite țări terțe enumerate în anexa respectivă.
            
         
               (2)
            
            
               Decizia 2006/168/CE prevede, de asemenea, că statele membre trebuie să autorizeze importurile de embrioni care respectă cerințele de sănătate animală prevăzute în modelele de certificate sanitar-veterinare din anexele II, III și IV la decizia respectivă.
            
         
               (3)
            
            
               Cerințele de sănătate animală privind boala limbii albastre din modelele de certificate sanitar-veterinare din anexele II, III și IV la Decizia 2006/168/CE se bazează pe recomandările din capitolul 8.3 al Codului sanitar pentru animale terestre al Organizației Mondiale pentru Sănătatea Animalelor (OIE) care se referă la boala limbii albastre. Capitolul respectiv recomandă o serie de măsuri de limitare a riscului, menite fie să protejeze mamiferul gazdă împotriva expunerii la vectorul infecțios, fie să inactiveze virusul prin anticorpi.
            
         
               (4)
            
            
               În plus, OIE a inclus în Codul sanitar pentru animalele terestre un capitol referitor la supravegherea artropodelor care constituie vectori ai bolilor animalelor. Recomandările respective nu includ monitorizarea rumegătoarelor pentru detectarea anticorpilor împotriva virusurilor Simbu, cum sunt virusurile Akabane și Aino din familia Bunyaviridae, considerată în trecut ca fiind o metodă economică de stabilire a răspândirii vectorilor bolii limbii albastre până la obținerea mai multor informații despre răspândirea bolilor respective.
            
         
               (5)
            
            
               De asemenea, OIE nu menționează bolile Akabane și Aino în Codul sanitar pentru animalele terestre. În consecință, cerința de testare anuală pentru bolile respective, pentru a dovedi absența vectorului, trebuie să fie eliminată din anexa I la Decizia 2006/168/CE și din modelele de certificate sanitar-veterinare din anexele II, III și IV la aceasta.
            
         
               (6)
            
            
               În plus, Uniunea a încheiat cu anumite țări terțe acorduri bilaterale care conțin condiții specifice pentru importurile de embrioni în Uniune. Prin urmare, din motive de coerență, în cazul în care aceste acorduri bilaterale conțin condiții speciale și modele de certificate sanitar-veterinare pentru importuri, ar trebui să se aplice condițiile și modelele respective în locul condițiilor și modelelor prevăzute în Decizia 2006/168/CE.
            
         
               (7)
            
            
               Statutul sanitar-veterinar al Elveției este echivalent cu cel al statelor membre. Prin urmare, este necesar ca embrionii obținuți prin fecundare in vivo și cei obținuți prin fecundare in vitro, importați în Uniune din respectiva țară terță, să fie însoțiți de un certificat sanitar-veterinar întocmit în conformitate cu modelul de certificat utilizat pentru comerțul în interiorul Uniunii cu embrioni de animale domestice din specia bovină care este prevăzut la anexa C la Directiva 89/556/CEE. Certificatul respectiv ar trebui să ia în considerare modificările menționate la anexa 11 apendicele 2 capitolul VI (B) punctul 2 la Acordul dintre Comunitatea Europeană și Confederația Elvețiană privind comerțul cu produse agricole, astfel cum a fost aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (3).
            
         
               (8)
            
            
               Pe baza Directivei 89/556/CEE, Noua Zeelandă a fost, de asemenea, recunoscută drept țară terță cu un statut sanitar-veterinar echivalent cu cel al statelor membre pentru importul de embrioni obținuți in vivo.
            
         
               (9)
            
            
               Prin urmare, este adecvat ca embrionii obținuți in vivo colectați în Noua Zeelandă și importați în Uniune din respectiva țară terță să fie însoțiți de un certificat simplificat elaborat în conformitate cu modelul corespunzător de certificat sanitar-veterinar prevăzut în anexa IV la Decizia 2003/56/CE a Comisiei din 24 ianuarie 2003 privind certificatele sanitare pentru importul animalelor vii și al produselor de origine animală provenind din Noua Zeelandă (4), stabilit în conformitate cu Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (5), astfel cum a fost aprobat prin Decizia 97/132/CE a Consiliului (6).
            
         
               (10)
            
            
               Decizia 2007/240/CE a Comisiei (7) prevede că diversele certificate sanitar-veterinare, de sănătate publică și de sănătate animală necesare la importul în Uniune de animale vii, material seminal, embrioni, ovule și produse de origine animală trebuie să se bazeze pe modelele standard de certificate sanitar-veterinare din anexa I la decizia respectivă. Din motive de coerență și simplificare a legislației Uniunii, modelele de certificate sanitar-veterinare care figurează în anexele II, III și IV la Decizia 2006/168/CE ar trebui să ia în considerare Decizia 2007/240/CE.
            
         
               (11)
            
            
               Prin urmare, anexele I-IV la Decizia 2006/168/CE ar trebui modificate în consecință.
            
         
               (12)
            
            
               Pentru a se evita perturbarea comerțului, utilizarea certificatelor sanitar-veterinare emise în conformitate cu Decizia 2006/168/CE în versiunea sa înainte de modificările introduse prin prezenta decizie, ar trebui autorizată pentru o perioadă de tranziție, cu respectarea anumitor condiții.
            
         
               (13)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele I-IV la Decizia 2006/168/CE se modifică în conformitate cu anexa la prezenta decizie.
   Articolul 2
   Pentru o perioadă de tranziție până la 30 iunie 2013, statele membre continuă să autorizeze importurile de transporturi de embrioni de animale domestice din specia bovină provenind din țări terțe care sunt însoțite de un certificat-veterinar emis cel târziu la 31 mai 2013 în conformitate cu modelele prevăzute în anexele II, III și IV la Decizia 2006/168/CE în versiunea sa înainte de modificările introduse prin prezenta decizie.
   Articolul 3
   Prezenta decizie se aplică de la 1 ianuarie 2013.
   Articolul 4
   Prezenta decizie se adresează statelor membre.
   
      Adoptată la Bruxelles, 17 iulie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 302, 19.10.1989, p. 1.
   
      (2)  JO L 57, 28.2.2006, p. 19.
   
      (3)  JO L 114, 30.4.2002, p. 1.
   
      (4)  JO L 22, 25.1.2003, p. 38.
   
      (5)  JO L 57, 26.2.1997, p. 5.
   
      (6)  JO L 57, 26.2.1997, p. 4.
   
      (7)  JO L 104, 21.4.2007, p. 37.
   
      ANEXĂ
      Anexele I-IV la Decizia 2006/168/CE se înlocuiesc cu următorul text:
      „
            ANEXA I
            
                        Cod ISO
                     
                     
                        Țara terță
                     
                     
                        Certificat sanitar-veterinar aplicabil
                     
                  
                        AR
                     
                     
                        Argentina
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        AU
                     
                     
                        Australia
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        CA
                     
                     
                        Canada
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        CH
                     
                     
                        Elveția (1)
                        
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        HR
                     
                     
                        Croația
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        IL
                     
                     
                        Israel
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        MK
                     
                     
                        Fosta Republică iugoslavă a Macedoniei (2)
                        
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        NZ
                     
                     
                        Noua Zeelandă (3)
                        
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
                        US
                     
                     
                        Statele Unite ale Americii
                     
                     
                        ANEXA II
                     
                     
                        ANEXA III
                     
                     
                        ANEXA IV
                     
                  
         
            ANEXA II
            
               Model de certificat sanitar-veterinar pentru importurile de embrioni de animale domestice din specia bovină obținuți in vivo, colectați în conformitate cu Directiva 89/556/CEE a Consiliului
            
            
               
            
               
            
               
         
         
            ANEXA III
            
               Model de certificat sanitar-veterinar pentru importurile de embrioni de animale domestice din specia bovină obținuți in vitro, concepuți folosind material seminal care respectă cerințele Directivei 88/407/CEE a Consiliului
            
            
               
            
               
            
               
            
               
         
         
            ANEXA IV
            
               Model de certificat sanitar-veterinar pentru importurile de embrioni de animale domestice din specia bovină produși in vitro, concepuți folosind material seminal provenind din centre de colectare sau depozitare a materialului seminal aprobate de autoritatea competentă din țara exportatoare
            
            
               
            
               
            
               
            
               
         ”
      
         (1)  Pentru embrionii obținuți in vivo și pentru cei produși in vitro, certificatele care urmează să fie utilizate pentru importurile din Elveția sunt stabilite în anexa C la Directiva 89/556/CEE, cu adaptările prevăzute la anexa 11 apendicele 2 capitolul VI B punctul 2 la Acordul dintre Comunitatea Europeană și Confederația Elvețiană privind comerțul cu produse agricole, astfel cum a fost aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană.
      
         (2)  Cod provizoriu care nu afectează denumirea definitivă a țării care va fi atribuită după încheierea negocierilor în curs la Națiunile Unite.
      
         (3)  Pentru embrionii obținuți in vivo, certificatul care urmează să fie utilizat pentru importurile din Noua Zeelandă este stabilit în anexa IV la Decizia 2003/56/CE a Comisiei din 24 ianuarie 2003 privind certificatele sanitare pentru importul animalelor vii și al produselor de origine animală provenind din Noua Zeelandă (numai pentru embrioni colectați în Noua Zeelandă), stabilite în conformitate cu Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală, astfel cum a fost aprobat prin Decizia 97/132/CE a Consiliului.